Author: Asta Urb
Company: Haapsalu Linnavalitsus

K O R R A L D U S

Haapsalu,	14.oktoober 2005 nr 707

Projekteerimistingimuste kinnitamine
(Posti 41a, Haapsalu)

Läbi vaadanud Haapsalu Tarbijate Ühistu (Tallinna mnt 1, 90507 Haapsalu) 12.10.2005 esitatud taotluse nr 7-2.15/4948 äri- ja kortermaja projekteerimistingimuste saamiseks Posti 41a krundil ja juhindudes kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Posti 41a, Haapsalu äri- ja korterelamu ehitusprojekti projekteerimistingimused nr 35-05 (lisatud).
2.	Korraldus teha teatavaks Haapsalu Tarbijate Ühistule (Tallinna mnt 1, 90507 Haapsalu) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee 
Linnapea	Erko Kalev
	Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 35/ 05  “12”oktoobril 2005

Tingimused kinnitatud:
Haapsalu Linnavalitsuse korraldusega nr 707   14.oktoobril 2005

Projekti nimetus | Äri- ja korterelamu  projekt
Krundi asukoht | Posti 41a, Haapsalu
Taotleja nimi | Haapsalu Tarbijate Ühistu, registrikood 10202590

Krundi andmed

katastritunnus 18301:010:1120,  kinnistu nr 7803
pindala 1131 m^2,
maakasutuse sihtotstarve – äri- ja korruselamute maa

Projekti koostamisel arvestada alljärgnevat: |

1.	Koostada äri- ja korterelamu ehitusprojekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  asendiplaan M 1:500, millel on kantud krundi piirid, ol.olevad ja projekteeritavad hooned (nurgakoordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus antakse vaated, plaanid mõõtkavas M 1:100 või 1:50, sõlmede joonised vajadusel M 1:50, 20.
4.	Hoone projekteerimisel lähtuda Haapsalu Linnavolikogu 26.08.2005 otsusega nr 33 kehtestatud Posti tn 41, 41a ja Tallinna mnt 1/Posti tn 43 detailplaneeringust,  millega on määratud krundi ehitusõigus ja hoonestustingimused. 
5.	Kuna projekteeritav hoone asub Haapsalu linna keskuses ja naaberhoonestusest kõrgem, siis oleks soovitav parima arhitektuurse lahenduse saamiseks korraldada arhitektuurikonkurss. 
6.	Äri- ja korterelamu parkimis- ja liikluskorralduse lahenduseks projekteerida detailplaneeringus kavandatud juurdepääsuteed ja parklad (vt. lisa). 
7.	Lahendada krundi heakorrastus, haljastus ning olmeprügi kogumine.
8.	Projekteerimiseks vajalikud tehnilised tingimused taotleda omanikul.
9.	Projekti eskiislahendus kooskõlastada linnaarhitektiga.
10.	On nõutav ehituskonstruktsioonide ekspertiis.
11.	Kui hoone projekteeritakse krundi piirile, on nõutav projekti kooskõlastamine vastava naaberkinnistu omanikuga.
12.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Läänemaa Päästeteenistuses.
13.	Projekt kooskõlastada Tervisekaitse Läänemaa osakonnaga.

Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | Väljavõte detailplaneeringu põhijoonisest M 1:500

Tingimused
koostasid:

Linnaarhitekt               . ..……………………………..     Anu Joost
Ehitusjärelevalveinsener   …………………………….      Mati Jets
Käesolevad tingimused on kehtivad kahe aasta jooksul alates nende kinnitamisest